Komisijos sprendimas
1994 m. gegužės 16 d.
iš dalies keičiantis Sprendimą 91/637/EEB, nustatantį kompiuteriniu tinklu "Animo" perduodamo pranešimo modelį
(94/307/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų Bendrijos vidaus prekyboje tam tikrais gyvais gyvūnais ir produktais, atliekamų siekiant sukurti vidaus rinką [1], su paskutiniais pakeitimais, padarytais Direktyva 92/118/EEB [2], ypač į jos 20 straipsnį,
atsižvelgdama į 1991 m. lapkričio 19 d. Tarybos direktyvą 91/628/EEB dėl gyvūnų apsaugos vežant ir iš dalies pakeičiančią Direktyvas 90/425/EEB ir 91/496/EEB [3] su pakeitimais, padarytais Sprendimu 92/438/EEB [4], ypač į jos 6 straipsnio 3 dalį,
kadangi informaciją, kurios reikia, kad būtų laikomasi gyvūnų apsaugos reikalavimų, nustatytų Direktyvoje 91/628/EEB, reikia įtraukti į ANIMO kompiuterinį tinklą,
kadangi dėl to pranešimą, perduodamą per ANIMO tinklą, reikėtų papildyti ir atitinkamai pritaikyti programinę įrangą;
kadangi pritaikant taikomąją programinės įrangos programą atsižvelgiama į valstybių narių sąlygas, siekiant užtikrinti, kad ji atitiktų jų veiklos reikalavimus;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Komisijos Sprendimas 91/637/EEB [5] iš dalies keičiamas taip:
1) 2 straipsnis pakeičiamas taip:
"2 straipsnis
Komisija atnaujina taikomąją programinės įrangos programą taip, kad būtų įtraukiama informacija apie gyvūnų apsaugą ir apie įvairių kompiuterinių bylų tendencijas, kurių reikia taikomajai programai. Komisija valstybėms narėms pateikia atnaujintą programinę įrangą ne vėliau kaip 1995 m. kovo 1 d.";
2) priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1994 m. gegužės 16 d.